pythainlp/thai-wiki-dataset-v4 huggingface dataset:
พาริส อินทรโกมาลย์สุต

พาริส อินทรโกมาลย์สุต (เกิด 22 พ.ศ. 2541) ชื่อเล่น ไอซ์ เป็นนักแสดงและนักร้องลูกเสี้ยวไทย-อังกฤษ (คุณแม่เป็นลูกครึ่ง) มีผลงานเป็นที่รู้จักจากบท "ฉี" จากละครเรื่อง "เลือดข้นคนจาง" และเป็นหนึ่งในสมาชิกไนน์บายนาย โดยมีตำแหน่งเป็น lead vocal
ในปี พ.ศ. 2563 พาริสมีผลงานเป็นหนึ่งในทีมนักแสดงชุดใหม่ของ "ฉลาดเกมส์โกง เดอะซีรีส์" ซึ่งใช้โครงเรื่องจากภาพยนตร์ "ฉลาดเกมส์โกง" ที่ประสบความสำเร็จเป็นอย่างมาก ผลิตโดยจีดีเอช และจอกว้างฟิล์ม กำกับการแสดงโดย พัฒน์ บุญนิธิพัฒน์
ประวัติ.
พาริสเกิดเมื่อวันที่ 22 ตุลาคม พ.ศ. 2541 เป็นศิษย์เก่า คณะนิเทศศาสตร์ จุฬาลงกรณ์มหาวิทยาลัย หลักสูตรนานาชาติ ปัจจุบันอาศัยอยู่กับคุณแม่และพี่สาว 
ไอซ์เริ่มมีผลงานแสดงครั้งแรกโดยแสดงเป็นตัวประกอบใน "Project S The Series" ตอน SOS skate ซึม ซ่าส์ ออกอากาศปี พ.ศ. 2560 ทางช่องจีเอ็มเอ็ม 25 หลังจากนั้นในปี พ.ศ. 2561 พาริสได้มีผลงานการแสดงอย่างเต็มตัวเรื่องแรกโดยรับบทเป็นฉีในละคร "เลือดข้นคนจาง" ออกอากาศในเดือนกันยายน ทางช่องวัน 31 สำหรับบทบาทนี้ผู้กำกับ ทรงยศ สุขมากอนันต์ ได้สร้างตัวละครนี้โดยอิงจากพาริส ไม่ว่าจะเป็นความรักในดนตรี ชอบเล่นกีตาร์ รวมถึงพ่อของเขาที่เสียชีวิตด้วยโรคลูคีเมียเฉียบพลัน โรคเดียวกับแม่นิภาของฉีในเรื่อง และในปีต่อมาได้ร่วมเล่นซีรีส์ "Great Men Academy สุภาพบุรุษสุดที่เลิฟ" ออกอากาศเดือนกุมภาพันธ์ปี พ.ศ. 2562 ทาง ไลน์ทีวี และรีรันทางช่องวัน 31 อีกครั้งในเดือนกรกฎาคมปีเดียวกัน (รับบท เวียร์) 
นอกจากมินิอัลบั้มกับ ไนน์บายนาย พาริสมีผลงานเพลงประกอบซีรีส์เรื่อง "รักฉุดใจนายฉุกเฉิน" "รักติดไซเรน" ร่วมกับ ณิชาภัทร ฉัตรชัยพลรัตน์ ซึ่งมียอดวิวมากกว่า 176 ล้าน รวมถึง รักติดไซเรน Midnight Version ที่พาริสมีส่วนร่วมในการแต่งท่อนแรปเอง และปลายปีเดียวกัน พาริสได้เข้าร่วมโปรเจกต์ 12 หนังสั้น 12 บทเพลงของทางแกรมมี่ ในชื่อ "Human Error Album" โดยมีหนังสั้นเรื่อง "RED" ที่กำกับโดย ทรงยศ สุขมากอนันต์ ส่วนงานเพลง Best For You ได้ รัฐ Tattoo Colour มารับหน้าที่โปรดิวเซอร์ หลังจากนาดาวมิวสิกเปิดตัวในปี พ.ศ. 2563 พาริสมีซิงเกิลเพลง "ดี๊ดี (Unexpected)" ซึ่งเป็นผลงานร่วมกับ กฤษณภูมิ พิบูลสงคราม และสร้างกระแส "ดี๊ดี Challenge" ได้ในวงกว้าง และต่อเนื่องด้วยเพลง "หอมเธอ" ที่พาริสได้ร่วมงานกับจรินทร์พร จุนเกียรติเป็นครั้งแรก
หลังจากเพิ่งเข้าวงการมาได้ 3 ปี พาริสได้รับโอกาสเป็นพระเอกเต็มตัวในละคร "หนี้เสน่หา" โดยร่วมแสดงกับหนึ่งธิดา โสภณ
ยูนิออร์ ฟีร์โป

เอกตอร์ ยูนิออร์ ฟีร์โป อาดาเมส (เกิด 22 สิงหาคม ค.ศ. 1996) หรือรู้จักกันในชื่อ ยูนิออร์ เป็นนักฟุตบอลอาชีพชาวสเปน ปัจจุบันเล่นให้แก่ลีดส์ยูไนเต็ด สโมสรในพรีเมียร์ลีก ตำแหน่งแบ็กซ้ายเป็นหลัก แต่ยังสามารถเล่นในตำแหน่งแบ็กขวาและกองหลังตัวกลางได้อีกด้วย
ยูนิออร์ เริ่มต้นอาชีพนักฟุตบอลกับเรอัลเบติส เบ ก่อนจะถูกดันขึ้นสู่ทีมชุดใหญ่ในอีกสามปีถัดมา หลังจากเขาทำผลงานได้โดดเด่นในฤดูกาลแรกของเขากับเบติสชุดใหญ่ เขาถูกบาร์เซโลนาซื้อไปร่วมทีมด้วยราคา 18 ล้านยูโร เขาได้แชมป์โกปาเดลเรย์กับทีม แต่มักไม่ได้รับโอกาสลงสนามมากนักหลังตกเป็นตัวสำรองของฌอร์ดิ อัลบา ในปี ค.ศ. 2021 เขาถูกลีดส์ ยูไนเต็ดซื้อตัวไปร่วมทีมด้วยค่าตัว 15 ล้านยูโร
 "ณ วันที่ 17 กรกฎาคม ค.ศ. 2021"
เกียรติประวัติ.
บาร์เซโลนา
สเปน อายุไม่เกิน 21 ปี
นิปปูร์

นิปปูร์ (ซูเมอร์: "Nibru", มักบันทึกตามตัวหนังสือคำเป็น #เปลี่ยนทาง #เปลี่ยนทาง #เปลี่ยนทาง , EN.LÍLKI, "นครเอ็นลิล;" แอกแคด: "Nibbur") เป็นเมืองของชาวซูเมอร์ที่เก่าแก่ที่สุดในโลก ซึ่งเป็นที่เคารพสักการะเอ็นลิลซึ่งเป็นเทพเจ้าที่ชาวซูเมอร์นับถือว่าเป็น “เทพเจ้าแห่งสายลม” ปัจจุบันตั้งอยู่ในเขตผู้ว่าการอัลกอดิซียะฮ์ ประเทศอิรัก
ซัมซู-อิลูนา

ซัมซู-อิลูนา (อโมไรต์: "Shamshu"; ประมาณ 1750–1712 ปีก่อนคริสต์ศักราช) เป็ยกษัตริย์องค์ที่ 7 ผู้ก่อตั้งราชวงศ์อามูร์แห่งบาบิโลน ครองราชย์ใน 1750 ถึง 1712 ปีก่อนคริสต์ศักราช หรือจาก 1686 ถึง 1648 ปีก่อนคริสต์ศักราช พระองค์เป็นผู้สืบทอดและพระราชโอรสในพระเจ้าฮัมมูราบีกับพระราชมารดาไม่ทราบพระนาม รัชสมัยของพระองค์มีการลุกฮืออย่างรุนแรงในพื้นที่ที่พระราชบิดาพิชิตและการละทิ้งเมืองสำคัญหลายแห่ง (โดยหลักอยู่ใน#เปลี่ยนทาง 
นโยบายภายในประเทศ.
รัชสมัยซัมซู-อิลูนาไม่ได้มุ่งเน้นไปที่สงครามคลอด พระองค์ยังเป็นที่รู้จักจากการซ่อมแซมกำแพงเมืองหลายแห่ง เช่น ที่คิช, นิปปูร์ และซิปปาร์ แม้ว่าจะมีปัญหาบางส่วนก็ตาม#เปลี่ยนทาง และโฆษณาชวนเชื่อลัทธิมาร์ดุกของพระราชบิดาต่อ พระองค์ยังฟื้นฟูวิหารเอ-บับบาร์แห่งชามัช (หรืออูตู) ที่ลาร์ซา ซิกกุรัตที่#เปลี่ยนทาง และซิกกุรัตแห่งซาบาบาและอิชตาร์ที่#เปลี่ยนทาง 
นอกจากนี้ มีผู้คาดการณ์#เปลี่ยนทาง ว่าซัมซู-อิลูนาจัดตั้งปฏิทินบาบิโลนมาตรฐาน น่าจะมีไว้เพื่อทำให้จักรวรรดิของพระองค์ใกล้ชิดมากขึ้น
อาบี-เอชูฮ์

อาบี-เอชูฮ์ (Abī-Ešuḫ; รูปแบบอื่น: m"a-bi-ši", "Abiši", m"E-bi-šum", "Ebišum") เป็นกษัตริย์องค์ที่ 8 ในราชวงศ์ที่ 1 แห่งบาบิโลนและครองราชย์เป็นเวลา 28 ปี ตั้งแต่ 1648–1620 ปีก่อนคริสต์ศักราช หรือ 1711–1684 ปีก่อนคริสต์ศักราช โดยสืบทอดราชบัลลังก์ถัดจากซัมซู-อิลูนา พระราชบิดา
ชาวแอเมอไรต์

แอเมอไรต์ (แอกแคด: 𒀀𒈬𒊒𒌝 หรือ 𒋾𒀉𒉡𒌝/𒊎 ;) เป็นกลุ่มชนดั้งเดิมที่พูดภาษาในกลุ่มภาษาเซมิติกจากลิแวนต์ ซึ่งปกครองพื้นที่ส่วนใหญ่ของเมโสโปเตเมียตอนใต้ตั้งแต่ศตวรรษที่ 21 ก่อนคริสต์ศักราช จนถึงปลายศตวรรษที่ 17 ก่อนคริสต์ศักราช ซึ่งพวกเขาก่อตั้งนครรัฐสำคัญหลายแห่ง เช่น อีซิน, ลาร์ซา และบาบิโลน จนกลายเป็นจักรวรรดิบาบิโลนเก่าในเวลาต่อมา ศัพท์ ในข้อความภาษาแอกแคดและซูเมอร์สื่อถึงชาวแอเมอไรต์, เทพประจำเมือง และอาณาจักร ในคัมภีร์ไบเบิลกล่าวถึงพวกแอเมอไรต์ว่าเป็นกลุ่มชนที่อาศัยอยู่ในคานาอันทั้งก่อนและหลังการพิชิตดินแดนโดยโยชูวา
ปวดกล้ามเนื้อ

อาการปวดกล้ามเนื้อ  เป็นอาการที่เกิดได้จากโรคหลายโรค สาเหตุที่พบบ่อยคือการใช้กล้ามเนื้อมากเกินไป สาเหตุอื่นของอาการปวดกล้ามเนื้อเฉียบพลันอาจเกิดจากการติดเชื้อไวรัส โดยเฉพาะในกรณีที่ไม่มีประวัติการบาเจ็บ ส่วนอาการปวดกล้ามเนื้อเรื้อรังอาจเกิดจากโรคเมตาบอลิก การขาดสารอาหารบางชนิด หรือโรคอ่อนล้าเรื้อรัง เป็นต้น
ภาษาอียิปต์

ภาษาอียิปต์ ([ˈraʔ n̩ˈku.mat],) เป็นภาษาในตระกูลภาษาแอโฟรเอชีแอติกซึ่งพูดในอียิปต์โบราณตั้งแต่ปลายสหัสวรรษที่ 4 ก่อนคริสต์ศักราช และเนื่องจากมีการพบหลักฐานการเขียนประโยคภาษาซูเมอร์ครั้งแรกสุดตั้งแต่ประมาณ 2,690 ปีก่อนคริสต์ศักราช ภาษาอียิปต์จึงถือว่าเป็นภาษาที่เก่าแก่ที่สุดในประวัติศาสตร์โลกเช่นเดียวกับภาษาซูเมอร์ ภายหลังได้มีการพัฒนาเป็นภาษาคอปติกในที่สุดเนื่องจากอิทธิพลของคริสต์ศาสนาที่เผยแผ่เข้ามา
สถานีรถไฟฮิเมจิ

สถานีรถไฟฮิเมจิ  ตั้งอยู่ในเมืองฮิเมจิ จังหวัดเฮียวโงะ ประเทศญี่ปุ่น ดำเนินงานโดยบริษัทรถไฟญี่ปุ่นตะวันตก (JR ตะวันตก) ให้บริการรถไฟระหว่างเมืองและรถไฟความเร็วสูงซันโยชิงกันเซ็ง ตัวสถานีตั้งอยู่ห่างจากปราสาทฮิเมจิราว 1.3 กิโลเมตร
การเฝ้ายามกลางคืน

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
การเฝ้ายามกลางคืน  หรือ กองทหารรักษาการณ์เขตที่สองภายใต้บังคับบัญชาของร้อยเอกฟรันส์ บันนิง โกก (Militia Company of District II under the Command of Captain Frans Banninck Cocq) เป็นภาพวาดสีน้ำมันบนผ้าใบที่วาดโดยแร็มบรันต์ จิตรกรชาวดัตช์ในปี ค.ศ. 1642 ภาพนี้เป็นหนึ่งในชุดสะสมของพิพิธภัณฑ์อัมสเตอร์ดัม ปัจจุบันถูกจัดแสดงที่ริกส์มิวเซียมในกรุงอัมสเตอร์ดัม
ราวปี ค.ศ. 1638–1639 แร็มบรันต์ได้รับการว่าจ้างจากฟรันส์ บันนิง โกก นายกเทศมนตรีเมืองอัมสเตอร์ดัม และทหารรักษาการณ์ 17 นายให้วาดภาพหมู่เพื่อใช้ประดับในงานเลี้ยงที่ศูนย์บัญชาการ Kloveniersdoelen เป็นเงิน 1600 กิลเดอร์ แร็มบรันต์วาดภาพนี้เสร็จในปี ค.ศ. 1642 "การเฝ้ายามกลางคืน" เป็นภาพกองทหารรักษาการณ์ นำโดยบันนิง โกก (ชุดดำ สายสะพายสีแดง) และร้อยโทวิลเลิม ฟัน เรยเตินบืร์ช (ชุดเหลือง สายสะพายสีขาว) มีขนาดเกือบเท่าคนจริง ภาพนี้ถูกจัดแสดงในโถงใหญ่ที่ Kloveniersdoelen ก่อนจะย้ายไปอยู่ที่ศาลากลางของกรุงอัมสเตอร์ดัมในปี ค.ศ. 1715 และภาพถูกตัดออกบางส่วน เมื่อนโปเลียนยึดครองเนเธอร์แลนด์ในปี ค.ศ. 1810 ภาพถูกย้ายไปไว้ที่คฤหาสน์ Trippenhuis ซึ่งนโปเลียนมีรับสั่งให้นำกลับมาไว้ที่ศาลากลางเช่นเดิม เมื่อการยึดครองสิ้นสุดลงในปี ค.ศ. 1813 ภาพถูกนำกลับไปไว้ที่คฤหาสน์ Trippenhuis ซึ่งต่อมากลายเป็นที่ตั้งของสถาบันศิลปะและวิทยาศาสตร์เนเธอร์แลนด์ จนกระทั่งในปี ค.ศ. 1885 "การเฝ้ายามกลางคืน" ถูกนำไปจัดแสดงที่ริกส์มิวเซียมจนถึงปัจจุบัน
"การเฝ้ายามกลางคืน" เป็นหนึ่งในผลงานของแร็มบรันต์ที่เป็นที่รู้จักดีที่สุด และเป็นหนึ่งในภาพวาดที่โดดเด่นของยุคทองของเนเธอร์แลนด์ มีการใช้เทคนิคที่เรียกว่า tenebrism ที่ใช้แสงเงาช่วยให้ภาพดูสมจริง พร้อมทั้งเพิ่มความเป็นนาฏกรรมและสื่ออารมณ์ได้มากยิ่งขึ้น ในบรรดาบุคคล 34 คนในภาพ มีเพียง 18 คนที่มีตัวตนอยู่จริง นอกเหนือจากนั้นเป็นสัญลักษณ์ต่าง ๆ ที่แร็มบรันต์ใช้อุปมาถึงกองทหาร
อนึ่ง ภาพคัดลอกของ "การเฝ้ายามกลางคืน" โดยแคร์ริต ลันเดนส์ ที่แสดงขนาดเดิมของภาพ ถูกจัดแสดงอยู่ที่หอศิลป์แห่งชาติ ที่กรุงลอนดอน ประเทศอังกฤษ
รายชื่อตอนในเกมกลคนอัจฉริยะ

รายชื่อตอนของการ์ตูนทีวีแอนิเมชันของประเทศญี่ปุ่นเรื่อง ยูกิโอ ดูเอลมอนสเตอร์ ซีรีส์จากยูกิโอ ซึ่งได้ออกอากาศตั้งแต่วันที่ 18 เมษายน ค.ศ. 2000 จนถึงวันที่ 29 กันยายน ค.ศ. 2004 โดยแบ่งออกเป็น 5 ซีซัน
เพลง.
เพลงเปิด.
Yu-Gi-Oh!
Yu-Gi-Oh! Duel Monsters
เพลงจบ.
Yu-Gi-Oh!
Yu-Gi-Oh! Duel Monsters
กองเรือที่ 2 (กองทัพเรือจักรวรรดิญี่ปุ่น)

กองเรือที่ 2  เป็นกองเรือของกองทัพเรือจักรวรรดิญี่ปุ่น (IJN) ที่ได้รับการสร้างขึ้นในฐานะกองกำลังจู่โจมเคลื่อนที่เพื่อตอบโต้การสู้รบกับประเทศรัสเซีย และเห็นได้ในทุกปฏิบัติการทางทหารของกองทัพเรือจักรวรรดิญี่ปุ่น จนกระทั่งสิ้นสุดสงครามโลกครั้งที่สอง
ประวัติ.
ได้รับการก่อตั้งขึ้นเมื่อวันที่ 27 ตุลาคม ค.ศ. 1903 ซึ่งกองเรือที่ 2 ได้รับการสร้างขึ้นโดยกองบัญชาการแห่งจักรวรรดิในฐานะกองกำลังจู่โจมเคลื่อนที่ของเรือลาดตระเวนและเรือพิฆาต เพื่อไล่ตามกองเรือลาดตระเวนฐานวลาดีวอสตอคของกองทัพเรือจักรวรรดิรัสเซีย ในขณะที่กองเรือญี่ปุ่นที่เหลือ (กองเรือที่ 1 กองทัพเรือจักรวรรดิญี่ปุ่น) ยังคงปิดล้อมพอร์ตอาร์เทอร์ ด้วยความหวังว่าจะล่อให้เรือประจัญบานของกองเรือแปซิฟิกรัสเซียเข้าสู่การเผชิญหน้าแนวเส้นประจัญบานแบบคลาสสิกในทะเลเปิด
ในฐานะที่เป็นกองกำลังเคลื่อนที่หลักในกองทัพเรือจักรวรรดิญี่ปุ่น กองเรือที่ 2 ได้เข้าสู่ปฏิบัติการรบของกองทัพเรือจักรวรรดิญี่ปุ่นในอนาคตทั้งหมดมากขึ้น นับตั้งแต่ก่อตั้งจนกระทั่งกองทัพเรือจักรวรรดิญี่ปุ่นสลายตัวเมื่อสิ้นสุดสงครามโลกครั้งที่สอง
แหล่งข้อมูลอื่น.
หมายเหตุ.
<templatestyles src="Reflist/styles.css" />
กาษฐมณฑป

กาษฐมณฑป  หรือ มรุ สตะ  เป็นอาคารไม้หลังหนึ่งสำหรับใช้เป็นที่พักสาธารณะ จำนวนชั้นสามชั้น ภายในมีศาลเจ้าอุทิศให้โยคีโครัขนาถ ตั้งอยู่ในย่านมรุ กรุงกาฐมาณฑุ ประเทศเนปาล หลังเหตุแผ่นดินไหวเมื่อ พ.ศ. 2558 ทำให้กาษฐมณฑปพังทลายลง นักโบราณคดีจึงเข้าขุดค้นแล้วพบว่า โบราณสถานแห่งนี้อาจสร้างขึ้นเมื่อคริสต์ศตวรรษที่ 7 ตรงกับยุคลิจฉวี
ริกี ปุตช์

ริการ์ต "ริกี" ปุตช์ มาร์ตี ([riˈkaɾt ˈputʃ]; เกิด 13 สิงหาคม ค.ศ. 1999) เป็นนักฟุตบอลอาชีพชาวสเปน ปัจจุบันเล่นในตำแหน่งกองกลางให้แก่แอลเอ แกลักซี สโมสรในเมเจอร์ลีกซอกเกอร์
จอห์น มาร์แชล (นักโบราณคดี)

เซอร์ จอห์น ฮิวเบิร์ต มาร์แชล (19 มีนาคม 2419-17 สิงหาคม 2501) เป็นผู้อำนวยการทั่วไปของการสำรวจทางโบราณคดีของอินเดียตั้งแต่ พ.ศ. 2445 ถึง 2471 เขาตรวจสอบการขุดค้นฮารัปปาและโมเฮนโจ-ดาโร ซึ่งเป็นเมืองหลักสองแห่งของอารยธรรมลุ่มแม่น้ำสินธุ
ประวัติส่วนตัวและอาชีพ.
มาร์แชลจบการศึกษาที่วิทยาลัยดัลวิชและคิงส์คอลเลจเคมบริดจ์ ใน พ.ศ. 2441 เขาได้รับรางวัล Porson
ใน พ.ศ. 2445 ลอร์ดเคอร์ซอน อุปราชคนใหม่ของอินเดีย แต่งตั้งมาร์แชลเป็นผู้อำนวยการทั่วไปด้านโบราณคดีในการปกครองของอังกฤษ มาร์แชลปรับปรุงวิธีการทางโบราณคดีให้ทันสมัยในทวีปนั้นโดยแนะนำโปรแกรมการทำรายการและการอนุรักษ์โบราณสถานและสิ่งประดิษฐ์
มาร์แชลเริ่มฝึกให้ชาวอินเดียมีส่วนร่วมในการขุดในประเทศของตนเอง ใน พ.ศ. 2456 เขาเริ่มการขุดที่เมืองตักศิลา ซึ่งกินเวลานานถึงยี่สิบปี ใน พ.ศ. 2461 เขาวางศิลาฤกษ์สำหรับพิพิธภัณฑ์เมืองตักศิลาซึ่งในปัจจุบันมีสิ่งประดิษฐ์มากมายและรูปถ่ายของมาร์แชลไม่กี่รูป จากนั้นเขาก็ย้ายไปยังแหล่งอื่น ๆ รวมถึงสาญจีและสารนาถ ศูนย์กลางของชาวพุทธ
งานของเขาเป็นหลักฐานแสดงถึงอายุของอารยธรรมอินเดียโดยเฉพาะอารยธรรมลุ่มแม่น้ำสินธุและยุคเมารยะ (ยุคพระเจ้าอโศกมหาราช) ตามการนำของคนก่อนหน้าเขา อเล็กซานเดอร์ คันนิงแฮม มาร์แชลล์ ใน พ.ศ. 2463 เริ่มขุดที่ฮารัปปา กับ daya ram sahni ในฐานะผู้อำนวยการ ใน พ.ศ. 2465 เริ่มต้นงานที่โมเฮนโจ-ดาโร ผลของความพยายามเหล่านี้ซึ่งเผยให้เห็นวัฒนธรรมโบราณระบบการเขียนของตัวเองได้รับการตีพิมพ์ใน อิลลัสเตรเตด ลอนดอน นิวส์ เมื่อวันที่ 20 กันยายน พ.ศ. 2467 นักวิชาการเชื่อมโยงสิ่งประดิษฐ์กับอารยธรรมโบราณของซูเมอร์ในเมโสโปเตเมีย การขุดที่ตามมาแสดงให้เห็นว่า ฮารัปปา และ โมเหนโจ-ดาโร เป็นเมืองที่มีการวางแผนที่ซับซ้อนพร้อมระบบประปาและห้องอาบน้ำ
มาร์แชลยังนำการขุดที่เนินยุคก่อนประวัติศาสตร์ที่ Sohr Damb ใกล้กับนาลในบาโลชิสถาน ตอนนี้มีการรวบรวมภาชนะเครื่องปั้นดินเผาขนาดเล็กจากแหล่งอยู่ในบริติชมิวเซียม เขายังเป็นที่รู้จักกันดีว่ามีส่วนสำคัญในการขุดค้นที่ นอสซอส และแหล่งอื่น ๆ อีกมากมายในครีตระหว่าง พ.ศ. 2441 ถึง 2444
มาร์แชลได้รับการแต่งตั้งเป็นสหายของจักรวรรดิอินเดียในเดือนมิถุนายน พ.ศ. 2453 และอัศวินในเดือนมกราคม พ.ศ. 2458
สิ่งพิมพ์.
ยูกิโอ ARC-V

ยูกิโอ ARC-V (ทับศัพท์: ยูกิโอ อาร์คไฟว์) เป็นอนิเมะชุดสัญชาติญี่ปุ่นที่แอนิเมชันโดยแกลลอป เริ่มออกอากาศทางทีวีโตเกียว ในระหว่างวันที่ 6 เมษายน พ.ศ. 2557 ถึงวันที่ 26 มีนาคม พ.ศ. 2560 นับเป็นภาคแยกลำดับที่ 4 ของแฟรนไชส์เกมกลคนอัจฉริยะต่อจากยูกิโอ ZEXAL ได้รับการดัดแปลงเป็นมังงะที่เขียนเรื่องโดยชิน โยชิดะ และภาพประกอบโดยนาโอฮิโตะ มิโยชิ เริ่มตีพิมพ์ลงในนิตยสารวีจัมป์ ของสำนักพิมพ์ชูเอชะ ในเดือน สิงหาคม พ.ศ. 2558 
ในวันที่ 16 ธันวาคม พ.ศ. 2559 ได้มีการประกาศอนิเมะภาคแยกลำดับต่อไป โดยมีชื่อว่ายูกิโอ VRAINS มีกำหนดออกอากาศทางโทรทัศน์ในวันที่ 10 พฤษภาคม พ.ศ. 2560
โครงเรื่อง.
ในเมื่องไมแอมีที่โรงเรียนสอนการดูเอลยูโช นักเรียนมัธยมปลายปีที่สองชื่อว่าซาคากิ ยูยะ ปรารถนาที่จะเป็นดูเอลเอนเตอร์เทนมืออาชีพเหมือนกับพ่อ วันหนึ่งตอนที่ยูยะกำลังดูเอลได้ปลุกวิธีการอัญเชิญแบบใหม่ที่เรียกว่า "การอัญเชิญเพนดูลัม" จึงทำให้ดึงดูดความสนใจจากอาคาบะ เรย์จิ ประธานบริษัทเลโอ คอร์ปอเรชัน และทำให้ได้ดวลหนึ่งต่อหนึ่งกันแต่การดวลก็ถูกหยุดไว้ก่อน ต่อมายูยะพบกับดูเอลลิสต์สามคนที่มีหน้าตาคล้ายคลึงกับเขาอย่างมากซึ่งจะโผล่มาตามลำดับ ดูเอลลิสต์นิสัยเงียบสงบเป็นผู้อัญเชิญเอกซ์ซีสชื่อว่ายูโตะ, ดูเอลลิสต์ที่มีความมั่นใจสูงเป็นผู้อัญเชิญซิงโครชื่อว่ายูโก, และดูเอลลิสต์นิสัยซาดิสเป็นผู้อัญเชิญฟิวชันชื่อว่ายูริ ในภายหลังยูยะได้รู้ว่าคนที่หน้าเหมือนกับเขามาจากมิติอื่นซึ่งยูยะอยู่ใน "มิติสแตนดาร์ด" ในระหว่างการแข่งขันไมแอมีแชมเปียนซิพยูยะและเพื่อนพ้องก็รู้ว่าอยู่ในท่ามกลางความขัดแย้งระหว่างมิติกับ ดูเอลอคาเดเมีย ที่อยู่ใน "มิติฟิวชัน" ซึ่งมีพ่อของเรย์จิเป็นผู้นำที่มีชื่อว่า "อาคาบะ เลโอ" ผู้ที่พยายามรวมทั้งสี่มิติเข้าด้วยกัน เพื่อที่จะหยุดเป้าหมายของพ่อ เรย์จิได้สร้างกลุ่มที่เรียกว่า "แลนเซอร์"  โดยมียูยะและเพื่อนพ้องเข้าร่วมด้วยและจะต้องเดินทางข้าม "มิติซิงโคร" และ "มิติเอกซ์ซีส"
เลาฟ์

อารี สเตแพรนส์ เลฟฟ์  หรือรู้จักในชื่อ เลาฟ์  เกิดเมื่อวันที่ 8 สิงหาคม ค.ศ. 1994 เป็นนักร้อง นักแต่งเพลง โปรดิวเซอร์เพลง ชาวอเมริกัน อาศัยอยู่ที่เมืองลอสแอนเจลิส เขามีผลงานอีพีชุดเปิดตัวที่ชื่อ "Lost in the Light" ออกในปี 2015 และออกอัลบัมรวมเพลง "I Met You When I Was 18 (The Playlist)" ออกในปี 2018 เขาแต่งเพลงให้กับศิลปินอื่นอีกหลายเพลง อาทิ "Boys" ของ ชาร์ลีเอกซ์ซีเอกซ์ และ "No Promises" ของ ชีตโคตส์ และ เดมี โลวาโต สตูดิโออัลบัมชุดแรก "How I'm Feeling" ออกในปี 2019
ฌ็อง เครเตียง

โฌแซ็ฟ ฌัก ฌ็อง เครเตียง  เป็นนักการเมืองชาวแคนาดาผู้ดำรงตำแหน่งนายกรัฐมนตรีแคนาดาตั้งแต่วันที่ 4 พฤศจิกายน ค.ศ. 1993 ถึง 12 ธันวาคม ค.ศ. 2003
เสียงกรีดร้อง

<ns>10</ns>
 <id>369535</id>
 <revision>
 <id>10245376</id>
 <parentid>6729231</parentid>
 <timestamp>2022-08-13T03:23:15Z</timestamp>
 <contributor>
 <username>RidJasper</username>
 <id>361203</id>
 </contributor>
 <origin>10245376</origin>
 <model>wikitext</model>
 <format>text/x-wiki</format>
เสียงกรีดร้อง  หรือ เสียงกรีดร้องของธรรมชาติ  เป็นภาพวาดโดยเอ็ดวัด มุงก์ จิตรกรชาวนอร์เวย์ เป็นภาพบุคคลแสดงสีหน้าหวาดกลัวอยู่ด้านหน้า ด้านหลังมีบุคคลสองคนกำลังเดินห่างออกไป และด้านบนเป็นท้องฟ้าสีแดง มุงก์วาดภาพนี้ไว้ 4 ภาพและทำภาพพิมพ์หินจำนวนหนึ่ง โดยแบบที่เป็นที่รู้จักดีเป็นภาพวาดสีน้ำมัน สีฝุ่นเทมเพอรา และสีชอล์กบนกระดาษแข็งในปี ค.ศ. 1893 ปัจจุบันได้รับการจัดแสดงที่หอศิลป์แห่งชาติในกรุงออสโล
มุงก์กล่าวถึงที่มาของ "เสียงกรีดร้อง" ในบันทึกส่วนตัวเมื่อวันที่ 22 มกราคม ค.ศ. 1892 ว่า
<templatestyles src="แม่แบบ:คำพูด/style.css" />ผมกำลังเดินไปตามถนนกับเพื่อนสองคน ตอนนั้นดวงอาทิตย์กำลังตกดิน ทันใดนั้นท้องฟ้าก็เปลี่ยนเป็นสีแดงฉาน ผมหยุด รู้สึกหมดแรงและพิงตัวกับราวกั้น มันเหมือนมีเลือดและเปลวไฟลอยอยู่เหนือฟยอร์ดและเมืองที่ผมอยู่ เพื่อนผมเดินจากไปแล้ว แต่ผมยังอยู่ตรงนั้น ตัวสั่นเทาด้วยความวิตก และรู้สึกได้ถึงเสียงกรีดร้องที่ดังมาจากสภาพแวดล้อมนั้น 
มีการระบุว่าสถานที่ในภาพคือเนินเขาเอเกอบาร์ที่มองลงไปเห็นกรุงออสโลและฟยอร์ดออสโล ซึ่งในช่วงเวลาที่มุงก์วาดภาพนี้ เขามาเยี่ยมน้องสาวที่ป่วยเป็นโรคอารมณ์สองขั้วที่โรงพยาบาลจิตเวชที่ตั้งอยู่ที่ตีนเขา ในปี ค.ศ. 1978 รอเบิร์ต โรเซนบลัม นักประวัติศาสตร์ศิลป์ชาวอเมริกันเสนอว่ามุงก์อาจได้รับแรงบันดาลใจในการวาดบุคคลที่แสดงสีหน้าหวาดกลัวมาจากมัมมี่เปรูที่มุงก์เห็นในงานนิทรรศการโลกที่กรุงปารีสในปี ค.ศ. 1889
มีความพยายามในการอธิบายถึงสีท้องฟ้าในภาพ ทฤษฎีหนึ่งกล่าวว่ามาจากความทรงจำของมุงก์ที่เห็นท้องฟ้าที่ได้รับผลกระทบจากการปะทุของภูเขาไฟกรากะตัวเมื่อสิบปีก่อน ส่งผลให้ท้องฟ้ายามเย็นของซีกโลกตะวันตกมีสีแดงจัดนานหลายเดือน ในขณะที่อีกทฤษฎีหนึ่งกล่าวว่าเป็นผลมาจากเมฆมุก (nacreous cloud หรือ polar stratospheric cloud) ซึ่งเป็นเมฆที่ก่อตัวที่ชั้นสตราโตสเฟียร์และเกิดการเลี้ยวเบนของแสงจนปรากฏเป็นสีรุ้ง
"เสียงกรีดร้อง" เป็นหนึ่งในผลงานที่เป็นที่รู้จักดีของมุงก์ และเป็นหนึ่งในผลงานที่ส่งผลให้เกิดกลุ่มลัทธิสำแดงพลังอารมณ์ ช่วงต้นคริสต์ศตวรรษที่ 20 สีหน้าที่แสดงถึงความหวาดวิตกและสภาพแวดล้อมที่บิดเบี้ยว ทำให้ภาพนี้มักถูกเชื่อมโยงกับความผิดปกติทางจิต นอกจากนี้ยังส่งอิทธิพลต่อผลงานอื่น ๆ ในยุคหลัง เช่น หน้ากากโกสต์เฟซในภาพยนตร์ "หวีดสุดขีด", ตัวละครไซเลนซ์ในซีรีส์ "ดอกเตอร์ฮู" และงานล้อเลียนอีกจำนวนมาก
ทาดามิจิ คูริบายาชิ

พลเอก ทาดามิจิ คูริบายาชิ ("Kuribayashi Tadamichi", 7 กรกฎาคม 1891 – 26 มีนาคม 1945) เป็นนายพลในกองทัพจักรวรรดิญี่ปุ่น นักเขียนนอกเวลา กวีไฮกุ นักการทูตและผู้การของเจ้าหน้าที่เสนาธิการแห่งกองทัพบกญี่ปุ่น เขาเป็นที่รู้จักกันเป็นอย่างดีในฐานะผู้บัญชาการทหารญี่ปุ่นโดยรวมในช่วงยุทธการที่อิโอโต
แม้กระทั่งก่อนการสู้รบ นายพลคุริบายาชิได้ยืนกรานที่จะแบ่งปันความยากลำบากของทหารของเขา เขายังปฏิเสธที่จะอนุญาตให้ทำการบันไซชาร์จ ซึ่งเขามองว่าเป็นการสูญเสียชีวิตทหารของเขาโดยไร้ประโยชน์ แม้ว่านาวิกโยธินสหรัฐฯคาดว่าจะเข้ายึดเกาะอิโอโตได้ภายในห้าวัน คูริบายาชิและทหารของเขาต่างได้ต่อสู้ยืนหยัดได้ถึง 36 วัน หรือ 5 สัปดาห์ ในขณะที่มีความเชื่อกันว่าเขาได้เสียชีวิตในการปฏิบัติหน้าที่ในการโจมตีครั้งสุดท้าย ศพของคูริบายาชิไม่เคยถูกพบหรือยืนยันได้เลยแม้โดยทหารสหรัฐฯ
วอลเลย์บอลหญิงในโอลิมปิกฤดูร้อน 2020 รอบคัดเลือก โซนเอเชีย

การแข่งขันวอลเลย์บอลหญิงในโอลิมปิกรอบคัดเลือกโซนเอเชีย 2020 เป็นการแข่งขันวอลเลย์บอลในทวีปเอเชียเพื่อคัดเลือกทีมวอลเลย์บอลหญิงเข้าแข่งขันโอลิมปิกฤดูร้อน 2020 ซึ่งอยู่ภายใต้การดูแลของสหพันธ์วอลเลย์บอลระหว่างประเทศ และสมาพันธ์วอลเลย์บอลเอเชีย โดยจะมีเพียงหนึ่งทีมที่ผ่านการคัดเลือกเข้าแข่งขันรอบสุดท้ายในการแข่งขันกีฬาโอลิมปิกฤดูร้อน 2020 จะมีกำหนดจัดขึ้นที่จังหวัดนครราชสีมา ประเทศไทย ระหว่างวันที่ 7–12 มกราคม ค.ศ. 2020
การแบ่งกลุ่ม.
การจับสลากแบ่งกลุ่มอาศัยอันดับจากวอลเลย์บอลหญิงชิงแชมป์เอเชีย 2019 โดยเจ้าภาพและอีก 3 ทีมจะได้รับให้เป็นทีมวางของแต่ละกลุ่มโดยใช้วิธีสลับฟันปลา และอีก 3 ทีมที่เหลือได้ทำการจับฉลากในวันที่ 28 ตุลาคม ค.ศ. 2019 ณ กรุงเทพมหานคร ประเทศไทย โดยตัวเลขในวงเล็บเป็นลำดับจากการแข่งขันวอลเลย์บอลหญิงชิงแชมป์เอเชีย 2019
อันดับการแข่งขัน.
<onlyinclude></onlyinclude>
การถ่ายทอดสด.
สำหรับรายการถ่ายทอดสดวอลเลย์บอลหญิงในโอลิมปิกฤดูร้อน 2020 รอบคัดเลือกโซนเอเชียในประเทศไทย มีดังนี้
เห็ดนางรม

เห็ดนางรม มีชื่อวิทยาศาตร์ว่า PLEUROTUS OSTREATUS เป็นเห็ดที่กินได้ดีและเป็นที่นิยม ได้รับการเพาะปลูกครั้งแรกในประเทศเยอรมนีเพื่อเป็นมาตรการในการยังชีพช่วงสงครามโลกครั้งที่ 1 และในปัจจุบันได้การเพาะปลูกในเชิงพาณิชย์ทั่วโลกเพื่อเป็นอาหาร มันเกี่ยวข้องกับเห็ดนางรมหลวงที่ปลูกในทำนองเดียวกัน เห็ดนางรมยังสามารถใช้ในอุตสาหกรรมเพื่อกำจัดของเสีย(mycoremediation)
เห็ดนางรมเป็นหนึ่งในเห็ดที่นิยมขึ้นในป่ามากกว่าแม้ว่ามันจะสามารถนำไปปลูกบนฟางและสิ่งอื่น ๆ ได้ มันมีกลิ่นขมอมหวานของเบนซาลดีไฮด์ (ซึ่งเป็นลักษณะของอัลมอนด์ขม)
คุณสมบัติ:
หมวกมีความกว้าง2-15ซม. สีเงินเทา เทา น้ำตาลอ่อน น้ำตาลเทา มีรูปร่างคล้ายเปลือกหอย เรียบ เป็นมัน ขอบม้วนขึ้นในตอนแรก
เนื้อมีสีขาวเทา ขาวสกปรก เมื่อแก่จะแข็ง โดยเฉพาะบริเวณก้านสามารถแข็งมากได้แม้ตอนยังอ่อน
ก้านสั้นและหนา ก้านข้างเกือบติดหมวก มีฐานเหนียว พันธุ์ที่ได้รับการเพาะปลูกนั้นลำต้นอาจหายไปเกือบหมดหรืออาจยาวเป็นพิเศษก็ได้ รูปแบบเหล่านี้ยังเกิดขึ้นในป่าผลัดใบตามธรรมชาติบนต้นไม้ผลัดใบเช่นต้นบีช
แผ่นมีสีขาวต่อมามีสีเหลือง ไหลลงมาถึงก้าน ขอบหยัก มีรอยบากเล็กน้อย แผ่นไม่ขยายไปถึงโคนก้านเหมือนในหอยนางรมที่มีก้านซี่โครง
สีผงสปอร์มีสีขาวถึงสีม่วงเทาอ่อน เรียบ ทรงกระบอก ทรงรี
สรรพคุณ: โดยทั่วไปทำให้ระบบภูมิคุ้มกันแข็งแรงขึ้น มี สารต้านอนุมูลอิสระมีวิตามินหลายชนิด (โดยเฉพาะวิตามินบีและดี) ว่ากันว่ามีฤทธิ์ต้านมะเร็ง ลดความดันโลหิต น้ำตาลในเลือด และคอเลสเตอรอล สนับสนุนการป้องกันเซลล์และสามารถยับยั้งการแพร่กระจาย (การแพร่กระจาย) ของโรคเนื้องอกได้ รองรับการแพร่กระจายของแบคทีเรียที่ไม่เป็นอันตรายในบริเวณลำไส้ แนะนำเป็นพิเศษหลังการรักษาด้วยยาปฏิชีวนะและสร้างเชื้อโรคเชิงบวกเหล่านี้ขึ้นมาใหม่ มีผลผ่อนคลายต่อข้อต่อและกล้ามเนื้อ และเสริมสร้างความแข็งแรงของหลอดเลือดดำและหลอดเลือดแดง ผลป้องกันโรคกระดูกพรุนและโดยทั่วไปมีฤทธิ์เสริมสร้างกระดูก บรรเทาอาการปวดจากโรคปวดเอวและเร่งการงอกใหม่ 
โทษ: นอกจากนี้ยังมีสารที่เรียกว่า PLEUROTOLYSIN ซึ่งคล้ายกับส่วนผสมในพิษผึ้งและอาจนำไปสู่การทำลายเซลล์เม็ดเลือดแดงอย่างค่อยเป็นค่อยไปโดยสิ่งที่เรียกว่าฮีโมไลซิน อย่างไรก็ตามพิษนี้จะถูกทำลายด้วยความร้อน ดังนั้นควรปรุงอาหารให้ดีเสมอ!
เจ้าชายจินอัน

เจ้าชายจินอัน หรือ แทกุนจินอัน (1897-15 มกราคม 1937) เป็นเจ้าชายแห่งโชซ็อนและเป็นพระราชโอรสองค์โตของ พระเจ้าแทโจ แห่ง ราชวงศ์โชซ็อน และ พระนางชินอึย
พระประวัติ.
พระองค์เป็นราชเลขาของกษัตริย์องค์สุดท้ายแห่ง ราชวงศ์โครยอ ใน ค.ศ. 1388 พระบิดาของพระองค์ พระเจ้าแทโจ ล้มล้างราชวงศ์โครยอ หลังจากได้เห็นเหตุการณ์นี้พระองค์ไปที่ภูเขาโบเกในชอลวอนเพื่อเกษียณ ต่อมาพระองค์เสด็จไปที่ ฮัมฮึง ซึ่งอยู่ในเกาหลีเหนือในปัจจุบัน ที่นั่นพระองค์สิ้นพระชนม์เมื่อพระชนมายุ 40
ใน พ.ศ. 1935 เมื่อพระเจ้าแทโจพระราชทานพระนามาภิไธยให้กับพระราชโอรสองค์โตของพระองค์กลายเป็นที่รู้จักในพระนาม เจ้าชายจินอัน
ในพงศาวดารของราชวงศ์โชซ็อนอธิบายถึงเจ้าชายจินอันว่าพระองค์โปรดปรานน้ำจัณฑ์ (สุรา) และระบุว่าพระองค์เสวยจำนวนมากจนกระทั่งพระองค์สิ้นพระชนม์
อย่างไรก็ตามตามที่อนุสรณ์หินของ เจ้าชายจินอัน ซึ่งสร้างขึ้นใน พ.ศ. 2332 ระบุว่า <templatestyles src="แม่แบบ:คำพูด/style.css" />เจ้าชายจินอันเป็นพระโอรสที่ดีของพระบิดาและพระมารดาของพระองค์ และดูแลพระอนุชาและพระขนิษฐาของพระองค์อย่างดี เมื่อพระองค์เจริญพระชนม์ขึ้นพระองค์มีความสนพระทัยในวรรณคดีและฝึกฝนวิถีชีวิตที่อ่อนน้อมถ่อมตนและไม่ได้นึกถึงความมั่งคั่งหรือสิทธิอำนาจ
จีบรีล ซีดีเบ (นักฟุตบอลเกิด พ.ศ. 2535)

จีบรีล ซีดีเบ (เกิด 29 กรกฎาคม ค.ศ. 1992) เป็นนักฟุตบอลชาวฝรั่งเศส ปัจจุบันเล่นในตำแหน่งแบ็กขวาให้กับอาแอ็ส มอนาโก และทีมชาติฝรั่งเศส
เกียรติประวัติ.
มอนาโก
ฝรั่งเศส
ส่วนบุคคล
เครื่องอิสริยาภรณ์
พระเจ้าฌูเอาที่ 3 แห่งโปรตุเกส

พระเจ้าฌูเอาที่ 3 แห่งโปรตุเกส (7 มิถุนายน 2045-11 มิถุนายน 2100) เป็นกษัตริย์แห่งโปรตุเกสและแอลการ์ฟตั้งแต่ 13 ธันวาคม พ.ศ. 2064 ถึง 11 มิถุนายน พ.ศ. 2100 พระองค์เป็นพระราชโอรสของ พระเจ้ามานูเอลที่ 1 และ พระนางมาเรียแห่งอารากอน พระราชธิดาองค์ที่ 3 ของ พระเจ้าเฟร์นันโดที่ 2 แห่งอารากอน และ สมเด็จพระราชินีนาถอิซาเบลที่ 1 แห่งกัสติยา พระเจ้าฌูเอาสืบราชบัลลังก์ต่อจากพระราชบิดาของพระองค์ใน พ.ศ. 2064 ตอนพระชนมายุสิบเก้า
ในช่วงการปกครองของพระองค์มีการครอบครองและขยายดินแดนของโปรตุเกสทั้งในเอเชียและในโลกใหม่ผ่านการตั้งอาณานิคมโปรตุเกสของบราซิล พระราโชบายของพระเจ้าฌูเอาที่ 3 ในการตอกย้ำฐานของโปรตุเกสในอินเดีย (เช่นกัว) ทำให้โปรตุเกสเป็นผู้ผูกขาดการค้าเครื่องเทศของกานพลูและลูกจันทน์เทศจากเกาะมาลุกุอันเป็นผลมาจากการที่พระเจ้าฌูเอาที่ 3 ถูกเรียกว่าราชาของชำ ในช่วงก่อนที่พระองค์จะเสด็จสวรรคตใน พ.ศ. 2100 จักรวรรดิโปรตุเกสมีขนาดทั่วโลกครอบคลุมเกือบ 1 พันล้านเอเคอร์ (ประมาณ 4 ล้านตารางกิโลเมตร)
ในช่วงรัชสมัยของพระองค์ชาวโปรตุเกสกลายเป็นชาวยุโรปชาติแรกที่ติดต่อกับทั้งจีนภายใต้ ราชวงศ์หมิง และญี่ปุ่นในช่วง ยุคมูโรมาจิ พระองค์ละทิ้งดินแดนมุสลิมในแอฟริกาเหนือเพื่อสนับสนุนการค้ากับอินเดียและการลงทุนในบราซิล ในยุโรปพระองค์ปรับปรุงความสัมพันธ์กับภูมิภาคบอลติกและไรน์แลนด์หวังว่าสิ่งนี้จะหนุนการค้าของโปรตุเกส
มาริอาแห่งอารากอน สมเด็จพระราชินีแห่งโปรตุเกส

มาริอาแห่งอารากอน (Maria of Aragon) (พระราชสมภพ 29 มิถุนายน ค.ศ. 1482 – สวรรคต 7 มีนาคม ค.ศ. 1517) ทรงเป็น สมเด็จพระราชินีแห่งโปรตุเกส ในฐานะพระมเหสีองค์ที่สองของ พระเจ้ามานูแวลที่ 1 แห่งโปรตุเกส (Manuel I of Portugal)
พระชนม์ชีพในวัยเยาว์.
มาริอาเสด็จพระราชสมภพเมื่อวันที่ 29 มิถุนายน ค.ศ. 1482 ณ เมืองโกมิยา (Córdoba) ราชอาณาจักรกัสติยา ทรงเป็นพระราชธิดาใน สมเด็จพระราชินีนาถอิซาเบลลาที่ 1 แห่งกัสติยา (Isabella I of Castile) และ พระเจ้าเฟร์นันโดที่ 2 แห่งอารากอน (Ferdinand II of Aragon)
พระองค์ทรงเป็นพระกนิษฐภคินี (น้องสาว) ของบุคคลสำคัญทางประวัติศาสตร์หลายพระองค์:
สมเด็จพระราชินีแห่งโปรตุเกส.
ชีวิตของมารีอาแห่งอารากอนผูกพันอย่างใกล้ชิดกับการเมืองของคาบสมุทรไอบีเรีย โดยเฉพาะความสัมพันธ์ระหว่างสเปนและโปรตุเกส หลังจากการสิ้นพระชนม์ของ สมเด็จพระราชินีอิซาเบลลาแห่งอารากอน พระเชษฐภคินีของพระองค์ ซึ่งเป็นพระมเหสีองค์แรกของพระเจ้ามานูเอลที่ 1 แห่งโปรตุเกส และเป็นผู้ที่ให้กำเนิดมิเกล ดา ปาซ ทายาทผู้เป็นความหวังที่จะรวมอาณาจักรไอบีเรีย แต่ก็ต้องจากไปอย่างรวดเร็ว
ด้วยความจำเป็นในการสร้างพันธมิตรและรักษาความมั่นคงทางการสืบราชบัลลังก์ ทำให้มารีอาแห่งอารากอนได้อภิเษกสมรสกับ พระเจ้ามานูเอลที่ 1 แห่งโปรตุเกส ในวันที่ 30 ตุลาคม ค.ศ. 1500 ณ เมืองอาไวโร (Aveiro) ซึ่งเป็นการแต่งงานครั้งที่สองของกษัตริย์มานูเอลที่ 1
ในฐานะสมเด็จพระราชินีแห่งโปรตุเกส มารีอามีบทบาทสำคัญในการให้กำเนิดทายาทให้กับราชบัลลังก์โปรตุเกส พระองค์ทรงให้กำเนิดพระโอรสธิดาถึง 10 พระองค์ ซึ่งหลายพระองค์ต่อมาได้มีบทบาทสำคัญในประวัติศาสตร์ยุโรป 
มารีอาแห่งอารากอนทรงเป็นพระราชินีที่เคร่งศาสนาและทรงให้ความสำคัญกับการทำบุญกุศลรวมถึงศิลปะ เธอมีชื่อเสียงในด้านความเมตตาและการอุทิศตนเพื่อครอบครัวและศาสนจักร พระองค์มีบทบาทในการส่งเสริมการพัฒนาอาณาจักรและสนับสนุนการสำรวจทางทะเล ซึ่งเป็นยุคทองของโปรตุเกส
บั้นปลายพระชนม์ชีพ.
มารีอาแห่งอารากอนทรงดำรงตำแหน่งสมเด็จพระราชินีแห่งโปรตุเกสเป็นเวลาประมาณ 17 ปี จนกระทั่งเสด็จสวรรคต เมื่อวันที่ 7 มีนาคม ค.ศ. 1517 ณ กรุงลิสบอน (Lisbon) สิริพระชนมายุ 34 พรรษา พระศพของพระองค์ถูกฝังอยู่ที่อารามเจอโรนิมอส (Jerónimos Monastery) ในกรุงลิสบอน ซึ่งเป็นสถานที่ฝังพระศพของราชวงศ์โปรตุเกสหลายพระองค์
การสิ้นพระชนม์ของพระองค์ ทำให้พระเจ้ามานูเอลที่ 1 ต้องทรงอภิเษกสมรสเป็นครั้งที่สามกับ เอเลโอโนเรอแห่งออสเตรีย (Eleanor of Austria) ซึ่งเป็นพระธิดาของฟิลิปที่ 1 แห่งกัสติยา และฆัวนาแห่งกัสติยา ซึ่งเป็นพระนัดดาของมารีอาแห่งอารากอนเอง
เลห์

เลห์ (อักษรทิเบต: གླེ་, ไวลี: "Gle") เป็นเมืองหนึ่งในเขตเลห์ของลาดักบนเทือกเขาหิมาลัย มีชื่อเสียงจากการเป็นที่ตั้งของพระราชวังเลห์ซึ่งเป็นอดีตวังของเจ้านายลาดักในอดีต ลักษณะใกล้เคียงกับพระราชวังโปตาลา เคยเป็นที่ประทับของทะไลลามะที่ 14 ก่อนเสด็จไปประทับที่เมืองธรรมศาลา รัฐหิมาจัลประเทศ ในช่วงการก่อการกำเริบในทิเบต พ.ศ. 2502
เลห์ตั้งอยู่บนความสูง 3,524 เมตรจากระดับน้ำทะเล มีทางหลวงแผ่นดินหมายเลข 1 เชื่อมการเดินทางกับเมืองศรีนครทางตะวันตกเฉียงเหนือ และทางหลวงเลห์–มนาลีเชื่อมการเดินทางไปยังเมืองมนาลีทางใต้
ประชากรส่วนใหญ่ในเลห์สืบเชื้อสายจากชาวทิเบต พูดภาษาลาดักซึ่งเป็นภาษาทิเบตตะวันออก ส่วนชาวมุสลิมเป็นประชากรที่อพยพเข้ามาในยุคหลัง หลังการผนวกลาดักเป็นส่วนหนึ่งของกัศมีร์ ในการสำรวจสำมะโนครัวประชากร พ.ศ. 2554 พบว่าส่วนใหญ่นับถือศาสนาพุทธแบบทิเบตร้อยละ 43.85 ศาสนาฮินดูร้อยละ 35.37 ศาสนาอิสลามร้อยละ 15.14 และศาสนาซิกข์ร้อยละ 2.70
ฮิการุ นากามูระ

ฮิการุ นากามูระ (9 ธันวาคม ค.ศ. 1987 –) เป็นแกรนด์มาสเตอร์หมากรุกสากลชาวอเมริกันที่เกิดในประเทศญี่ปุ่น
เขาเป็นแชมป์หมากรุกสหรัฐห้าสมัย ผู้ชนะการแข่งหมากรุกทาทา สตีล กลุ่มเอ ประจำปี ค.ศ. 2011 และเป็นตัวแทนสหรัฐในการแข่งหมากรุกสากลโอลิมเปียดห้าครั้ง โดยชนะหนึ่งเหรียญทองในประเภททีม และสองเหรียญทองแดงในประเภททีม นอกจากนี้ เขายังได้เขียนหนังสือเกี่ยวกับหมากรุกเร็วที่ชื่อ"บูลเล็ตเชส: วันมินิตทูเมต" ("Bullet Chess: One Minute to Mate")
เรตยูเอสซีเอฟสูงสุดของเขาคือ 2,900 ในเดือนสิงหาคม ค.ศ. 2015 ส่วนในเดือนตุลาคม ค.ศ. 2015 เขาได้มาถึงระดับสมาพันธ์หมากรุกโลกสูงสุดของเขาที่ 2816 ซึ่งเขาติดอันดับที่สองของโลก และในเดือนพฤษภาคม ค.ศ. 2014 เมื่อสมาพันธ์หมากรุกโลกเริ่มเผยแพร่การจัดอันดับหมากรุกประเภทแรพิดและประเภทเกมบลิตซ์เป็นทางการ นากามูระก็ติดอันดับหนึ่งของโลกในทั้งสองรายการ
เจ้าชายฮโยรย็อง

เจ้าชายฮโยรย็อง (,6 มกราคม 1939-12 มิถุนายน 2029) เป็นเจ้าชายและเป็นพระราชโอรสองค์ที่สองของ พระเจ้าแทจง แห่ง ราชวงศ์โชซ็อน และ พระนางว็อนกย็อง พระองค์เป็นพระเชษฐาของ พระเจ้าเซจงมหาราช
โจวหย่ง

โจวหย่ง (ราว 190s) ชื่อรอง เหรินหมิง (仁明) เป็นขุนนางที่มีชีวิตอยู่ในช่วงปลายราชวงศ์ฮั่นตะวันออกตอนปลายของจีน เขามาจากเขตบัญชาการไคว่จี (會稽郡) ซึ่งปัจจุบันอยู่ประมาณเมืองเช่าซิง มณฑลเจ้อเจียง มีพี่น้องสองคน ได้แก่ โจว อัง และโจว ซิน
ใน ค.ศ. 189 ขุนศึกโจโฉกำลังเกณฑ์ทหารให้เข้าร่วมในการรณรงค์ต่อต้านขุนศึกตั๋งโต๊ะ ผู้ควบคุมราชสำนักฮั่นจาก ค.ศ. 189 ถึง 192 โจวหย่งจัดการเกณฑ์ทหาร 2,000 นาย และพาพวกเขาไปสมทบกับโจโฉ ต่อมาเขากลายเป็นผู้ใต้บังคับบัญชาของขุนศึก อ้วนเสี้ยว และได้รับแต่งตั้งให้เป็นผู้ตรวจการแห่งอิจิ๋ว
ใน ค.ศ. 191 โจวหย่งต่อสู้เคียงข้างอ้วนเสี้ยวที่ยุทธการที่หยางเฉิงกับน้องชายและคู่แข่งของอ้วนเสี้ยว อ้วนสุด ซึ่งกำลังนำโดยพันธมิตรของเขา ซุนเกี๋ยน แม้ว่าโจวหย่งจะได้เปรียบกว่าในช่วงเริ่มต้นของการต่อสู้ แต่ในที่สุดเขาก็พ่ายแพ้ต่อซุนเกี๋ยน ในบันทึกทางประวัติศาสตร์ มีการบันทึกอย่างผิดพลาดว่าน้องชายของโจวหย่ง โจวอัง เป็นคนที่เกี่ยวข้อง
ใน ค.ศ. 192 โจวหย่งและน้องชายของเขาโจวอังพ่ายแพ้ในการสู้รบที่อำเภอหยินหลิง (陰陵縣, ทางตะวันตกเฉียงเหนือของอำเภอฉางเฟิง มณฑลอานฮุย ในปัจจุบัน) ต่อกองทัพของอ้วนสุด หลังจากการสู้รบเขากลับมาที่บ้านในเขตบัญชาการไคว่จี สถานที่ที่เขาถูกสังหารโดยเค้าก๋อง ผู้ปกครองของเขตบัญชาการอู๋ (吳郡)
เดอะวอชิงตันโพสต์

เดอะวอชิงตันโพสต์ (บางครั้งย่อว่า WaPo) เป็นหนังสือพิมพ์รายวันสัญชาติอเมริกัน เจ้าของคือนักธุรกิจชาวอเมริกัน เจฟฟ์ เบโซส หนังสือพิมพ์ตีพิมพ์ในวอชิงตันดีซี มีเนื้อหาเน้นเรื่องการเมืองสหรัฐและรัฐบาลกลาง ถือเป็นหนังสือพิมพ์ที่มียอดจำหน่ายมากที่สุดในเขตมหานครวอชิงตัน
"เดอะวอชิงตันโพสต์" ได้รับรางวัลพูลิตเซอร์ 27 รางวัล รวมถึง 6 รางวัลพูลิตเชอร์ในปี 2008 เป็นรองเพียง "เดอะนิวยอร์กไทมส์" ที่ได้รับรางวัล 7 รางวัลในปี 2002 ที่ถือเป็นจำนวนรางวัลที่มากที่สุดของหนังสือพิมพ์ในปีเดียวกัน ในช่วงต้นคริสต์ทศวรรษ 1970 หนังสือพิมพ์เป็นที่รู้จักจากเหตุการณ์ที่ถือเป็นประวัติศาสตร์หนังสือพิมพ์ เมื่อนักข่าว บ็อบ วูดวาร์ด และคาร์ล เบิร์นสไตน์ ชี้ให้สื่ออเมริกันสืบสวนเหตุการณ์ที่เป็นที่รู้จักว่า คดีวอเตอร์เกต การรายงานของ "เดอะวอชิงตันโพสต์" มีผลทำให้ประธานาธิบดี ริชาร์ด นิกสันลาออกจากตำแหน่ง นับจากนั้นมาการสืบสวนของ "เดอะวอชิงตันโพสต์" ถูกตรวจสอบมากขึ้นจากศูนย์การแพทย์กองทัพวอลเตอร์รีด (Walter Reed Army Medical Center)
เมื่อเดือนตุลาคม 2013 หลังจากที่ครอบครัวเกรแฮมเป็นเจ้าของมาอย่างยาวนาน ก็ได้ขายให้กับแนชโฮลดิงส์ บริษัทโฮลดิ้ง ของเจฟฟ์ เบโซส ด้วยจำนวนเงิน 250 ล้านเหรียญสหรัฐ
วงดนตรีอิเล็กทรอนิกส์โพช็อนโบ

วงดนตรีอิเล็กทรอนิกส์โพช็อนโบ  เป็นวงออเคสตราในประเทศเกาหลีเหนือ มีชื่อเสียงในด้านเพลงของการปฏิวัติและเพลงพื้นบ้าน พวกเขาได้รับรายงานว่าเป็นหนึ่งในกลุ่มยอดนิยมของประเทศ
วงดนตรีนี้ใช้ชื่อจากการต่อสู้ของโพช็อนโบ ในวันที่ 4 กรกฎาคม พ.ศ.2480 เมื่อหน่วยกองสู้รบภายใต้การนำของ คิม อิล-ซ็อง สารประกอบที่ถูกโจมตีของการยึดครองญี่ปุ่น บังคับใช้ในตัวเมืองโพช็อนโบ วงดนตรีนี้ก่อตั้งขึ้นในปี พ.ศ.2528 จากส่วนวงดนตรีอิเล็กทรอนิกส์ของคณะศิลปะมันซูแด เป็นวงป๊อปอิเล็กทรอนิกส์แรกในประเทศเกาหลีเหนือ
พระชคันนาถ

ชคันนาถ (ไอเอเอสที: Jagannātha; แปลตรงตัวว่า “เจ้าแห่งจักรวาล”) ทรงเป็นเทพเจ้าท้องถิ่นในศาสนาฮินดู และ ศาสนาพุทธ ในอินเดีย และ บังคลาเทศ พระจกันนาถเชื่อกันว่าเป็นอวตารหนี่งของพระวิษณุ พระองค์เป็นหนึ่งในสามเทพร่วมกับพระพลรามและนางสุภัทรา ผู้นับถือลัทธิไวษณพส่วนใหญ่เชื่อว่าพระจกันนาถเป็นรูปนามธรรมของพระกฤษณะ ส่วนในบางส่วนของลัทธิไศวะและลัทธิศักติเชื่อว่าเป็นรูปแบบตันตระสมมาตรของพระไภรวะ แม้แต่ในพุทธบางกลุ่มก็เชื่อว่าเป็นพระพุทธเจ้าในรูปหนึ่ง และในไชนะบางกลุ่มก็เชื่อว่าพระนามนี้มาจาก “จีนะนาถ”
เทวรูปของพระชคันนาถสร้างขึ้นจากตอไม้สลักและตกแต่งให้มีพระเนตรวงกลมขนาดโต รูปเคารพของพระชคันนาถไม่แสดงแขนขาให้เห็นอย่างชัดแจ้ง พิธีกรรมบูชาต่าง ๆ มีการผสมผสานกันระหว่างความเชื่อต่าง ๆ สูงมาก (syncretic) แม้แต่มีพิธีกรรมที่ไม่พบในศาสนาฮินดูโดยทั่วไป โดยทั่วไปแล้ว รูปเคารพของพระชคันนาถจะถูกสร้างขึ้นใหม่ด้วยไม้ทุก ๆ ระยะเวลาหนึ่งที่กำหนดไว้ ต้นกำเนิดของการบูชาพระชคันนาถนั้นยังเป็นที่ถกเถียงและไม่ชัดเจน นักวิชาการบางส่วนตีความบทภาวนาที่ 10.155.3 ใน "ฤคเวท" ว่าอาจจะเป็นจุดกำเนิดดั้งเดิมของพระชคันนาถ ในขณะที่บางส่วนแย้งว่าพระชคันนาถมีรากฐานมาจากการผสมผสานเข้ากับเทวดาท้องถิ่นที่มีพื้นฐานมาจากความเชื่อของชนเผ่า ไม่พบพระนามของพระชคันนาถเป็นหนึ่งในสิบทศาวตาร (อวตารทั้งสิบปาง) ของพระวิษณุในฉบับดั้งเดิม แต่ในวรรณกรรมโอริยาพบพระชคันนาถปรากฏในฐานะอวตารปางที่เก้าแทนที่พระโคตมพุทธเจ้าในทศาวตารฉบับดั้งเดิม
พระชคันนาถได้รับการนับถือในฐานะเทพเจ้าที่ไม่เฉพาะต่อลัทธิหนึ่ง ๆ (non-sectarian deity) และพบบูชาเป็นเทพเจ้าองค์สำคัญเป็นพิเศษในรัฐโอริศา, ฉัตตีสครห์, เบงกอลตะวันตก, ฌารขัณฑ์, พิหาร, คุชราต, อัสสัม, มณีปุระ และ ตรีปุระ รวมถึงในชาวฮินดูของประเทศบังกลาเทศ เทวสถานสำคัญของพระชคันนาถคือชคันนาถมนเทียรในเมืองปุรี รัฐโอริศา และสำคัญมากเป็นพิเศษในไวษณพนิกาย รวมถึงเป็นหนึ่งในแหล่งแสวงบุญทั้งสี่ จารธาม ของประเทศอินเดีย ชคันนาถมนเทียรเป็นเทวสถานขนาดใหญ่โต มีศิขรสูงกว่า สร้างด้วยสถาปัตยกรรมแบบนคร ("Nagara" Hindu temple style) และเป็นหนึ่งในตัวอย่างที่ดีที่สุดที่ยังหลงเหลือถึงปัจจุบันของสถาปัตยกรรมกลิงคะหรือสถาปัตยกรรมโอริยา นอกจากนี้ยังพบหลักฐานว่าชคันนาถมนเทียรเป็นเทวสถานสำคัญที่ชาวฮินดูมามีการจาริกแสวงบุญมาตั้งแต่คริสต์ศตวรรษที่ 8
มีการเฉลิมฉลองพระชคันนาถอย่างยิ่งใหญ่ในเทศกาลรถยาตรในเดือนมิถุนายนถึงกรกฎาคมของทุกปี เฉลิมฉลองเป็นพิเศษในรัฐทางตะวันออกของอินเดีย ควบคู่ไปกับเทพเจ้าองค์สำคัญอีกสององค์ ซึ่งจะถูกอัญเชิญขึ้นประดิษฐานบน “รถ” (ราชรถ) จากที่ประดิษฐานเดิมพายในครรภคฤห์ของมนเทียรหลักในชคันนาถปุรี จากนั้นอาสาสมัครและศาสนิกชนจำนวนมากจะช่วยกันลากราชรถไปยังคุนทิจามนเทียร (ห่างไปประมาณ) ประดิษฐานที่นั่นสองสามวันก่อนจะอัญเชิญกลับไปยังชคันนาถปุรี
จักรกฤษณ์ ทองศรี

จักรกฤษณ์ ทองศรี (เกิด 14 มกราคม พ.ศ. 2523) ชื่อเล่น บีม เป็นนักการเมืองชาวไทย ปัจจุบันดำรงตำแหน่งเป็นกรรมการบริหารพรรคภูมิใจไทย และสมาชิกสภาผู้แทนราษฎรจังหวัดบุรีรัมย์
ประวัติ.
จักรกฤษณ์ เกิดเมื่อวันที่ 14 มกราคม พ.ศ. 2523 เป็นบุตรชายของนายเพิ่มพูน ทองศรี อดีต สว. และ สส. และเป็นหลานนายทรงศักดิ์ ทองศรี รัฐมนตรีช่วยว่าการกระทรวงมหาดไทย 
สำเร็จการศึกษาระดับปริญญาตรี จากคณะนิติศาสตร์ปรีดี พนมยงค์ มหาวิทยาลัยธุรกิจบัณฑิตย์ และระดับปริญญาโท ศิลปศาสตรมหาบัณฑิต (รัฐศาสตร์) จากมหาวิทยาลัยรามคำแหง
งานการเมือง.
จักรกฤษณ์ เข้าสู่สนามการเมือง ในต้นปี พ.ศ. 2552 ซึ่งตระกูลทองศรี เป็นเครือญาติลูกพี่ลูกน้องของนายเนวิน ชิดชอบ กลุ่มเพื่อนเนวิน ส่งเขาเข้าสมัครรับเลือกตั้งในฐานะสมาชิกพรรคประชาราช โดยลงสมัครรับเลือกตั้งซ่อมเขต 1 จังหวัดบุรีรัมย์ หลังจากเหตุการณ์รัฐประหารในประเทศไทย พ.ศ. 2549 ชนะไปด้วยคะแนน 49,067 คะแนน ทิ้งห่างคะแนนจากคู่แข่งจากพรรคที่มีกระแสการเมืองแรงอย่างพรรคเพื่อไทย และพรรคประชาธิปัตย์ อดีตกรรมาธิการวิทยาศาสตร์ สภาผู้แทนราษฎร 
สมาชิกสภาผู้แทนราษฎร.
จักรกฤษณ์ ทองศรี ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
เขาทากาโอะ

เขาทากาโอะ (; โรมาจิ: "ทากาโอะซัง") เป็นภูเขาในเมืองฮาจิโอจิในกรุงโตเกียว ตั้งอยู่ในวนอุทยานแห่งชาติเมจิโนะโมริทากาโอะ ยอดเขามีความสูง 599 เมตรจากระดับน้ำทะเล เป็นสถานที่ท่องเที่ยวแนวเดินเขาที่นิยม แต่ละปีมีนักท่องเที่ยวกว่า 2.5 ล้านคน ที่ตีนเขาเป็นที่ตั้งของวัดยากูโอะซึ่งสร้างในปีค.ศ. 744 เขาทากาโอะมีประติมากรรมภูติปักษาเท็งงุจำนวนมาก มีความเชื่อว่าเขาลูกนี้มีเท็งงูคอยปกปักษ์คณะบรรพชิตที่มาฝึกเจริญกรรมฐานในอดีต
เขาทากาโอะมีพืชพรรณกว่า 1,200 สปีชีส์ ตลอดจนแมลงและสัตว์ป่าอีกหลายสายพันธุ์ ที่พบได้ทั่วไปคือกวาง หมูป่า และลิง
เอเอฟซีฟุตซอลคลับแชมเปียนชิพ 2019

เอเอฟซีฟุตซอลคลับแชมเปียนชิพ 2019 หรือ การแข่งขันฟุตซอลชิงแชมป์สโมสรเอเชีย 2019 เป็นการแข่งขันสโมสรฟุตซอลอาชีพของทวีปเอเชีย ครั้งที่ 10 ภายใต้การรับรองจากสมาพันธ์ฟุตบอลเอเชีย (เอเอฟซี) จัดขึ้นระหว่างวันที่ 7–17 สิงหาคม 2562 ที่กรุงเทพมหานคร ประเทศไทย
เมส ซุนกุน คือทีมแชมป์เก่า
ผู้เล่น.
แต่ละทีมจะมีการลงทะเบียนผู้เล่นจำนวน 14 คน โดยมีผู้รักษาประตูอย่างน้อยสองคน (ข้อบังคับบทความที่ 30.1 และ 30.2).
รอบแบ่งกลุ่ม.
สองทีมที่ดีที่สุดของแต่ละกลุ่มจะได้ผ่านเข้าสู่รอบก่อนรองชนะเลิศ.
เวลาทั้งหมดเป็นเวลาท้องถิ่น ICT .
เอ็ม18 เฮลล์แคท

เอ็ม18 เฮลล์แคท(ชื่ออย่างเป็นทางการว่า 76 mm Gun Motor Carriage M18 หรือ เอ็ม18 จีเอ็มซี) เป็นรถถังพิฆาตสัญชาติอเมริกันในสงครามโลกครั้งที่สอง ยังถูกใช้ในสงครามเกาหลี เป็นรถถังของสหรัฐที่เคลื่อนที่ได้เร็วบนท้องถนน ด้วยความเร็วนั้นจะเคลื่อนที่ได้โดยการเก็บรักษาเกราะที่เล็กน้อย ได้ใช้ระบบเกียร์อัตโนมัติแบบ Torqmatic ซึ่งเป็นนวัตกรรมใหม่ และติดตั้งบนยานพาหนะที่ค่อนข้างเบาด้วยเครื่องยนต์ที่ใช้เดียวกันกับรถถังเชอร์แมนที่มีขนาดใหญ่มาก
เฮลล์แคทเป็นรถถังพิฆาตของสหรัฐที่มีประสิทธิภาพมากที่สุดในสงครามโลกครั้งที่สอง มันมีอัตราสังหารที่สูงกว่าอัตราการสูญเสียของรถถังหรือรถถังพิฆาตอื่นๆที่ถูกนำใช้โดยกองทัพสหรัฐในสงครามโลกครั้งที่สอง
เบลซบลู

เบลซบลู  เป็นวิดีโอเกมชุดประเภทต่อสู้สองมิติที่พัฒนาและจัดจำหน่ายในประเทศญี่ปุ่นโดยอาร์คซิสเต็มเวิกส์ ซึ่งต่อมาได้เผยแผร่เป็นภาษาท้องถิ่นในทวีปอเมริกาเหนือโดยแอคซิสเกมส์ และที่ทวีปยุโรปโดยเซนยูไนเต็ด ตัวเกมนั้นได้รับการดัดแปลงเป็นอนิเมะในชื่อ "เบลซบลู อัลเทอร์เมมโมรี" เริ่มออกอากาศอย่างเป็นทางการที่ประเทศญี่ปุ่นเมื่อวันที่ 8 ตุลาคม พ.ศ. 2556 และในเดือน สิงหาคม พ.ศ. 2555 วิดีโอเกมชุด "เบลซบลู" ได้ทำยอดขายทั่วโลกมากกว่า 1.7 ล้านชุด 
ชื่อ "เบลซบลู" เป็นคำที่รวมมาจากสามคำ "เบรฟ (ผู้กล้า)", "เบลซ (เปลวไฟ)", และ "บลู (สีฟ้า)" คำเหล่านี้มีความสำคัญกับเนื้อเรื่องของเบลซบลู
งานและสินค้า.
มีการจัดงานอย่างเป็นทางการสองครั้งที่ประเทศญี่ปุ่นในเดือน มิถุนายน พ.ศ. 2552 และเดือน กุมภาพันธ์ พ.ศ. 2553 ในชื่อ บูรุเฟสซุ 2009: Riot Summer  และ บูรุเฟสซุ: Spring Raid  (ย่อมาจาก "บลูเฟสติวัล") ตามลำดับ นอกจากนี้ยังมีการผลิตสินค้าอื่น ๆ เช่นโปสเตอร์, หนังสือภาพ, เครื่องแต่งกาย, และฟิกเกอร์ ในวันที่ 11 กุมภาพันธ์ พ.ศ. 2560 อาร์คซิสเต็มเวิกส์ได้ประกาศร่วมมือกับทีมนินจาที่เป็นส่วนหนึ่งของโคอะ เทคโม เพื่อปล่อยชุดแต่งกายของตัวละครจากเกมชุด "เบลซบลู" และ "กิลตีเกียร์" ลงในเกม ""
ดี เสวต

ดี เสวต หรือ ฑี สาเวต (เกิด ค.ศ. 1944) เป็นนักแสดงชาวเขมร เป็นมิสกัมพูชาคนแรก (ค.ศ. 1959) ชาวไทยรู้จักเธอจากภาพยนตร์เรื่อง "งูเก็งกอง"
ดี เสวตมีสายเลือดไทย คุณย่าของเธอคือนางรำในราชสำนักที่ตามเสด็จรัชกาลที่ 6 ไปแสดงวัฒนธรรมไทยให้กษัตริย์เขมร
ดี เสวตแสดงภาพยนตร์มากมายในช่วงคริสต์ทศวรรษ 1960 ถึง 1970 จนกระทั่งช่วงสงครามกลางเมืองกัมพูชา ในปี ค.ศ. 1975 เธอมีเงินเก็บถึงหลายล้านเหรียญดอลลาร์สหรัฐ แต่ก็ถูกยึดพร้อมบ้านจากเขมรแดง จึงได้ย้ายมาอาศัยที่ประเทศไทย ฝรั่งเศส และฮ่องกง เธอกลับมายังกัมพูชาเมื่อปี ค.ศ. 1993 และกลับมาแสดงอีกครั้ง ในปี 2012 แสดงในละครเวทีครั้งแรกในเรื่อง "Cambodia, Here I Am" เธอได้รับรางวัลในสาขา The Spirit of Asia Award จากเทศกาลภาพยนตร์โตเกียว ปี 2014 ในบทของ Sothea แม่ของซาราย สักขณาจากภาพยนตร์เรื่อง "The Last Reel" และเธอได้ร่วมแสดงในภาพยนตร์ที่ร่วมกันสร้างและไทย-กัมพูชา เรื่อง "บองสรันโอน"
ปัจจุบันดี เสวต ได้รับการยกย่องเป็นศิลปินแห่งชาติของประเทศกัมพูชา
ภาพยนตร์.
ดี เสวตแสดงภาพยนตร์กัมพูชามากกว่า 100 เรื่อง
สเตียปาน ฟิลิปอวิช

สเตียปาน ฟิลิปอวิช (27 มกราคม ค.ศ. 1916 – 22 พฤษภาคม ค.ศ. 1942) เป็นคอมมิวนิสต์ชาวยูโกสลาเวียที่ได้นำกองร้อยกอลูบาราแห่งกองกำลังทหารพลพรรควาลเยวอในช่วงการก่อการกำเริบพลพรรค ปี ค.ศ. 1941 เขาได้ถูกจับกุมและประหารชีวิตในปี ค.ศ. 1942 ในวาลเยวอ ภาพถ่ายของเขาที่ได้ถ่ายเอาไว้ไม่นานก่อนที่จะประหารชีวิตได้กลายเป็นสัญลักษณ์ของการต่อต้านลัทธิฟาสซิสต์ในสงครามโลกครั้งที่สอง เขาได้รับการประกาศยกย่องให้เป็นวีรบุรุษของประชาชนชาวยูโกสลาเวียในปี ค.ศ. 1949
เจ้าหญิงมารีนา เปตรอฟนาแห่งรัสเซีย

เจ้าหญิงมารีนา เปตรอฟนาแห่งรัสเซีย  ประสูติเมื่อวันที่ 11 มีนาคม ค.ศ. 1892 ณ ประเทศฝรั่งเศส เป็นพระธิดาพระองค์ใหญ่ใน แกรนด์ดยุกปีเตอร์ นิไคโลวิชแห่งรัสเซีย และ เจ้าหญิงมิลิตซาแห่งมอนเตเนโกร ทรงเป็นพระราชนัดดาใน พระเจ้านิกอลาที่ 1 แห่งมอนเตเนโกร ผานทางสายพระมารดา และเป็นพระราชปนัดดาใน จักรพรรดินีโคลัสที่ 1 แห่งรัสเซีย ผ่านทางสายพระบิดา พระองค์ทรงเจริญเติบโตในช่วงที่จักรวรรดิรัสเซีย กำลังล่มสลาย ซึ่งทรงอาศัยกับพระบิดาพระมารดาและพระญาติในปีเตอร์กอฟ เมืองในรัสเซีย พระองค์มีความสนพระทัยในด้านศิลปะ โดยเฉพาะภาพศิลป์ พระองค์ทรงเสกสมรสกับ เจ้าชายอเล็กซานเดอร์ จอลสไตน์ ในปี ค.ศ. 1927 ไม่มีพระบุตร
จังหวัดฆูเซสถาน

จังหวัดฆูเซสถาน ("Ostān-e Khūzestān") เป็นหนึ่งใน 31 จังหวัดของประเทศอิหร่าน ตั้งอยู่ทางตะวันตกเฉียงใต้ของประเทศ มีเนื้อที่ 64,055 ตารางกิโลเมตร มีพรมแดนติดกับประเทศอิรักและอ่าวเปอร์เซีย โดยมีเมืองหลักคืออะห์วาซ และจังหวัดเป็นที่ตั้งของเมืองโบราณซูซาในสมัยจักรวรรดิเปอร์เชีย
ในช่วงปี ค.ศ. 1980–1989 จังหวัดฆูเซสถานได้รับผลกระทบเป็นอย่างมากจากสงครามอิรัก–อิหร่าน
ครรภคฤห์

ครรภคฤห์ หรือ ครรภคฤหะ  หมายถึงห้องบูชาด้านในสุดของโบสถ์พราหมณ์ อันเป็นที่ประดิษฐานมูรติซึ่งเป็นเทวรูปเทพเจ้าฮินดูประจำโบสถ์นั้น ๆ คำว่า "ครรภคฤห์" แปลตรงตัวว่า "โถงครรภ์" มาจากภาษาสันสกฤตคำว่า "ครรภ-" ซึ่งหมายถึง "ครรภ์" และ "คฤห-' ซึ่งหมายถึง "บ้าน" โดยทั่วไปแล้วโถงนี้จะอนุญาตให้เฉพาะนักบวช (บูชารี) เข้าไปได้เท่านั้น หรือบางแห่งอนุโลมให้เฉพาะศาสนิกชนเท่านั้น อย่างไรก็ตาม "ครรภคฤห์" นั้นสามารถพบในเชนสถานและวัดพุทธด้วย
โถงนี้มีโครงสร้างเป็นห้องสี่เหลี่ยม ประกอบด้วยประตูทางเข้าเพียงหนึ่งทางซึ่งมักสร้างหันไปทางทิศตะวันออก ไม่มีหน้าต่าง และประดิษฐาน "มูรติ" คือองค์เทวรูปอยู่ตรงกลาง ซึ่งคนภายนอกที่เข้ามาภายในเทวสถานสามารถมองเห็นได้บ้าง 
ตามวาสตุศาสตร์ ครรภคฤห์จะสร้างอยู่ตรงกลางเทวสถาน และเหนือครรภคฤษ์คือโครงสร้างหอที่สร้างเพื่อคลุมห้องครรภคฤห์ จะสร้างเป็นแกนตัดกัน อันเป็นแกนหลักในการกำหนดการสร้างองค์ประกอบอื่น ๆ โดยทั่วไปมักเป็นแกนทิศตะวันออก-ทิศตะวันตก เชื่อว่าเป็นการจำลองคติเขาพระสุเมรุ โครงสร้างหอนี้มีลักษณะแตกต่างกันไปในแต่ละสถาปัตยกรรม ได้แก่ ในอินเดียเหนือคือ "ศิขร" ในอินเดียใต้คือ "วิมาน" และในศาสนาฮินดูแบบบาหลี (ปูรา) คือ "เปลิงกีฮ์เมรู" (pelinggih meru)
ในปราสาทขอม ห้องครรภคฤหะ เรียกอีกชื่อได้ว่าห้อง "เรือนธาตุ" ด้านบนเป็นหอหลังคาสูงเป็นชั้นเรียกว่า "เรือนชั้น"
กันยายน พ.ศ. 2543

กันยายน พุทธศักราช 2543 เป็นเดือนที่ 9 ของปี พ.ศ. 2543 วันแรกของเดือนเป็นวันศุกร์ วันสุดท้ายของเดือนเป็นวันเสาร์
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
การกลับมาของ จูเด็นเซ็นไต เคียวริวเจอร์ 100 YEARS AFTER

การกลับมาของ จูเด็นเซ็นไต เคียวริวเจอร์ 100 YEARS AFTER (; โรมาจิ: "Kaettekita Jūden Sentai Kyōryūjā: Handoreddo Iyāzu Afutā") เป็นภาพยนตร์ซูเปอร์เซ็นไต วีซินีม่าของละครโทคุซัทสึชุดซูเปอร์เซ็นไตซีรีส์ วางจำหน่ายในประเทศญี่ปุ่นเมื่อวันที่ 20 มิถุนายน ค.ศ. 2014
หลานชายของไดโกะ และ เอมี่ น้องชายของพี่อามิ มีนิสัยอ่อนโยนจนทำให้บางครั้งดูเหมือนเป็นคนอ่อนแอ
;เคียวริวนาวี่ (キョウリュウネイビー)
หลานชายของเอียน ยอร์คแลนด์ มีอาชีพเป็นนักร้องและนักกีต้าร์ ชื่นชอบการเล่นกีต้าร์เป็นชีวิตจิตใจ
หลานชายของโนบุฮารุ ทำงานอาชีพรับจ้างทั่วไป มักพูดสำเนียงโทะโฮะคุเนื่องจากอาศัยอยู่ในเมืองโทะโฮะคุ มีพละกำลังเช่นเดียวกับโนบุฮารุ เป็นสมาชิกคนเดียวที่ได้พลังสีตรงกับบรรพบุรุษ
หลานชายของโซจิ มีนิสัยเลือดร้อน
หลานสาวของไดโกะ และ เอมี่ เป็นพี่สาวของได คอยช่วยเหลือและดูแลไดในทุกๆ เรื่อง
หลานชายของอุสึ เซมิมารุ มีความสามารถในการเล่นกีฬาโบว์ลิ่ง
;เดโบ ฮารุดามอนเนะ (デーボ・ハルダモンネ)
;เดโบ นัตสึดามอนเนะ (デーボ・ナツダモンネ)
;เดโบ อากิดามอนเนะ (デーボ・アキダモンネ)
;เดโบ ฟุยุดามอนเนะ (デーボ・フユダモンネ)
เปอลิงกิฮ์เมรู

เปอลิงกิฮ์เมรู (แปลตรงตัวว่า "หอคอยเมรุ") คือศาลเจ้าหลักในโบสถ์พราหมณ์แบบบาหลี ส่วนใหญ่สร้างด้วยไม้และมีโครงสร้างคล้ายกับเจดีย์ มีความสูงหลายชั้น หลังคาทำมาจากใบไม้แห้งหรือวัสดุอื่น ๆ สาน ความสูงที่โดดเด่นของเปอลิงกิฮ์เมรูนั้นสื่อถึงเขาพระสุเมรุในคติฮินดู ภายในของเปอลิงกิฮ์เมรูมักเป็นที่ประดิษฐานเทวรูป (มูรติ) ของวัดนั้น ๆ ภายในโถงที่เรียกว่าครรภคฤห์ โครงสร้างที่คล้ายกับเปอลิงกิฮ์เมรูในสถาปัตยกรรมอินเดียเหนือคือศิขร และในอินเดียใต้คือวิมาน
จำนวนชั้นซึ่งสังเกตจากจำนวนหลังคาสานของเปอลิงกิฮ์เมรูแสดงสถานะของเทพองค์นั้น ๆ โดยอย่างเตี้ยที่สุดมีความสูงเพียงสามชั้น และอย่างสูงที่สุดมีความสูงได้ถึงสิบเอ็ดชั้น โดยทั่วไปแล้วความสูงมักจะสร้างดังนี้
นิวคลีโอเบส

นิวคลีโอเบส  เป็นสารประกอบทางชีววิทยาซึ่งประกอบไปด้วยไนโตรเจนซึ่งก่อให้เกิดนิวคลีโอไซด์ ซึ่งเป็นส่วนประกอบของนิวคลีโอไทด์ พร้อมมอนอเมอร์เหล่านี้ทั้งหมดซึ่งประกอบเป็นโครงสร้างพื้นฐานของกรดนิวคลีอิก โดยความสามารถของนิวคลีโอเบสในการสร้างคู่เบสและเรียงซ้อนกันนำไปสู่โครงสร้างที่มีสายโซ่ยาว เช่น กรดไรโบนิวคลีอิก (อาร์เอ็นเอ) และกรดดีออกซีไรโบนิวคลีอิก (ดีเอ็นเอ)
นิวคลีโอเบสหลักมี 5 ตัว ได้แก่ อะดีนีน ไซโทซีน กวาซีน ไทมีน และยูเรซิล
นิวคลีโอไซด์

นิวคลีโอไซด์  หมายถึงสารที่ประกอบขึ้นจากองค์ประกอบเพียงสองอย่างคือเบสและน้ำตาลเพนโทสเท่านั้น อาจถือได้ว่าเป็นนิวคลีโอไทด์ที่ไม่มีหมู่ฟอสเฟต เก็บจะประกอบด้วยเพียงนิวคลีโอเบส (หรือศัพท์อีกคำหนึ่งว่า ไนโตรจีนัสเบส และน้ำตาลที่มีคาร์บอน 5 อะตอม (ไรโบสและดีออกซีไรโบส ในขณะที่นิวคลีโอไทด์นั้นประกอบด้วยนิวคลีโอเบส น้ำตาลคาร์บอน 5 อะตอม และหมู่ฟอสเฟตอย่างน้อย 1 หมู่
มอนอเมอร์

มอนอเมอร์  เป็นโมเลกุลที่ยอมให้ผ่านกระบวนการพอลิเมอไรเซชันซึ่งให้หน่วยที่เป็นโครงสร้างที่จำเป็นของโมเลกุลที่ใหญ่กว่าซึ่งมีอยู่เดิมแล้ว โดยกระบวนการที่มอนอเมอร์หลายโมเลกุลมารวมกันจนเกิดเป็นพอลิเมอร์เรียกว่า พอลิเมอไรเซชัน
สถานเอกอัครราชทูตสหรัฐในกรุงเตหะราน

"สถานเอกอัครราชทูตสหรัฐในกรุงเตหะราน"  เป็นที่ตั้งของคณะผู้แทนทางทูตจากประเทศสหรัฐอเมริกาในสมัยจักรวรรดิอิหร่าน. มีหน้าที่เป็นคณะผู้แทนทางทูตระหว่างสองประเทศ จนถึงปีค.ศ.1979 ในช่วงการปฏิวัติอิหร่าน และมีการบุกสถานทูตในเดือนพฤศจิกายน ค.ศ.1979
ประวัติ.
สถานทูตนี้ ออกแบบโดย Ides van der Grachtในปี ค.ศ.1948 คนเดียวกันที่ออกแบบสถานเอกอัครราชทูตสหรัฐประจำประเทศตุรกี โดยเป็นตึกยาวสองที่ ตัวตึกทำมาจากอิฐ เหมือนกับไฮสกูลแบบอเมริกันในช่วงทศวรรษที่ 1930s และ 1940s บางครั้งตึกนี้มีชื่อเล่นว่า "เฮนเดอร์สัน ไฮ" โดยคนในสถานทูต ซึ่งอ้างอิงถึง ลอย ดับเบิลยู. เฮนเดอร์สัน ผู้ที่เป็นเอกอัคราชทูตคนแรกของสหรัฐประจำประเทศอิหร่านในปีค.ศ.1951
หลังจากสถานทูตถูกยึดแล้ว ทางกลุ่มผู้ปฏิวัติใช้เป็นสถานที่ฝึกซ้อมของกองทัพต่อ และเป็นที่เก็บหนังสือกับพิพิธภัณท์ บางส่วนของสถานทูตกลายเป็นพิพิธภัณท์ต่อต้านอเมริกา ในเดือนมกราคม ค.ศ.2017 มีการเปิดเขตนี้ต่อสาธารณะชนและชาวต่างชาติ มหาลัญจกรสหรัฐได้รับความเสียหายอย่างมาก แต่ยังคงเห็นเป็นลาง ๆ ได้
และกลุ่มนักศึกษาชาวมุสลิมที่ตามอิหม่ามได้เผยแพร่เอกสารในตอนที่บุกสถานทูต (รวมถึงเอกสารที่ถูกฉีกเป็นชิ้น ๆ) ในหนังสือเรื่อง "เอกสารจากห้องจารกรรมของสหรัฐ" (เปอร์เซีย: اسناد لانه جاسوس امریكا, "Asnād-e lāneh-e jasusi Amrikā"). โดยมีข้อมูลเกี่ยวกับโทรเลข, จดหมาย และรายงานจากกระทรวงการต่างประเทศสหรัฐกับสำนักข่าวกรองกลาง ซึ่งบางส่วนยังคงเป็นความลับในปัจจุบัน
แวนคูเวอร์ ไททันส์

แวนคูเวอร์ ไททันส์  เป็นทีมกีฬาอีสปอร์ตโอเวอร์วอตช์สัญชาติแคนาดา มีฐานอยู่ที่เมืองแวนคูเวอร์ รัฐบริติชโคลัมเบีย ประเทศแคนาดา ทีมนี้เป็นสมาชิกของโอเวอร์วอตช์ลีก และลงแข่งขันในดีวีชันแปซิฟิก ซึ่งทีมไททันส์จะเข้าร่วมการแข่งขันในลีกฤดูกาล 2019 เป็นฤดูกาลแรก
ประวัติทีม.
อะคูลีนีกรุ๊ป เจ้าของทีมแวนคูเวอร์ แคนนักส์ในเนชันแนลฮอกกี้ลีก ได้เข้าซื้อแฟรนไชน์เมืองแวนคูเวอร์สำหรับโอเวอร์วอตช์ลีก ฤดูกาล 2019 ในราคา 30 ถึง 60 ล้านดอลลาร์ วันที่ 18 ตุลาคม 2561 ทางทีมได้ออกประกาศว่า ทางทีมได้เข้าเป็นพาร์ทเนอร์กับลูมินอซิตี เกมมิง เพื่อเพิ่มทักษะด้านอีสปอร์ตให้กับองค์กร วันที่ 8 ธันวาคม ทีมได้ประกาศเซ็นสัญญากับ RunAway ซึ่งเป็นทีมชนะเลิศในการแข่งขันโอเวอร์วอตช์ระดับคอนเทนเดอร์ภูมิภาคเกาหลี ปี 2018 พร้อมทั้งประกาศสีหลักของทีมว่าเป็นสีน้ำเงินและเขียว เพื่อให้เข้าคู่กับทีมแคนนักส์
 "ณ วันที่ 29 ธันวาคม 2561"
หางโจว สปาร์ก

หางโจว สปาร์ก (#เปลี่ยนทาง "หางโจว ช่านเตี้ยน") เป็นทีมกีฬาอีสปอร์ตโอเวอร์วอตช์สัญชาติจีน มีฐานอยู่ที่เมืองหางโจว มณฑลเจ้อเจียง ประเทศจีน ทีมนี้เป็นสมาชิกของโอเวอร์วอตช์ลีก และลงแข่งขันในดีวีชันแปซิฟิก ซึ่งทีมสปาร์กจะเข้าร่วมการแข่งขันในลีกฤดูกาล 2019 เป็นฤดูกาลแรก
ประวัติทีม.
วันที่ 7 กันยายน 2561 แอคติเวชันบลิซซาร์ดประกาศว่า Bilibili ได้เข้าซื้อแฟรนไชน์สำหรับทีมในเมืองหางโจว เพื่อเข้าแข่งขันในโอเวอร์วอตช์ลีกฤดูกาลที่สอง วันที่ 15 พฤศจิกายน ทางทีมได้เปิดตัวชื่อทีมในนาม หางโจว สปาร์ก
อัตลักษณ์ทีม.
วันที่ 15 พฤศจิกายน 2561 ทีมหางโจว สปาร์กได้เปิดตัวสัญลักษณ์ของทีมอย่างเป็นทางการ มีลักษณะเป็นรูปมือชี้ไปด้านหน้า โดยอ้างอิงมาจากมิซากะ มิโคโตะ ตัวละครหนึ่งในเรื่องเรลกัน แฟ้มลับคดีวิทยาศาสตร์
 "ณ วันที่ 21 พฤศจิกายน 2561"
 "ณ วันที่ 16 พฤศจิกายน 2561"
โทรอนโต ดีไฟแอนท์

โทรอนโต ดีไฟแอนท์  เป็นทีมกีฬาอีสปอร์ตโอเวอร์วอตช์สัญชาติแคนาดา มีฐานอยู่ที่เมืองโทรอนโต รัฐออนแทรีโอ ประเทศแคนาดา ทีมนี้เป็นสมาชิกของโอเวอร์วอตช์ลีก และลงแข่งขันในดีวีชันแอตแลนติก ดำเนินกิจการโดย OverActive Media Group และ Splyce ซึ่งทีมดีไฟแอนท์จะเข้าร่วมการแข่งขันในลีกฤดูกาล 2019 เป็นฤดูกาลแรก
ประวัติทีม.
วันที่ 7 กันยายน 2561 แอคติเวชันบลิซซาร์ดประกาศว่า OverActive Media Group ได้เข้าซื้อแฟรนไชน์สำหรับทีมในเมืองโทรอนโต เพื่อเข้าแข่งขันในโอเวอร์วอตช์ลีกฤดูกาลที่สอง ซึ่งต่อมาได้มีรายงานว่าทีม Splyce จะเป็นผู้ดำเนินงานของทีม
วันที่ 24 ตุลาคม 2561 ทีมโทรอนโต ดีไฟแอนท์ได้รับการเปิดตัวอย่างเป็นทางการ ในระหว่างการถ่ายทอดสดผ่านระบบอินเทอร์เน็ตจากในเมืองโทรอนโต โดยสัญลักษณ์ของทีมเป็นรูปตัวอักษร T ที่ถูกสลักไว้ทางเส้นฝั่งซ้ายของตัวอักษร D ส่วนชื่อทีมมีความหมายถึง "ความแข็งแกร่ง, ตัวตน และความยืดหยุ่น" ของทีมโทรอนโต และสีแดงและเทาแสดงถึงพลังอำนาจ 
 "ณ วันที่ 23 ธันวาคม 2561"
 "ณ วันที่ 5 กุมภาพันธ์ 2561"
วลาดีมีร์ มายาคอฟสกี

วลาดีมีร์ วลาดีมีโรวิช มายาคอฟสกี  เป็นกวีชาวโซเวียต, นักเขียนบทละคร, ศิลปิน และนักแสดง
ในช่วงต้นของเขาก่อนการปฏิวัติในปี 1917 มายาคอฟสกีกลายเป็นที่รู้จักในฐานะที่เป็นบุคคลสำคัญของขบวนการอนาคตนิยมรัสเซีย เขาเป็นหนึ่งในผู้ลงนามในคำแถลงอนาคตนิยม " A Slap in the Face of Public Taste" (1913) และบทกวีแต่งเช่น "A Cloud in Trousers" (1915) และ "Backbone Flute" (1916) มายาคอฟสกีได้ทำผลงานที่มีขนาดใหญ่และหลากหลายในช่วงอาชีพของเขา เขาเขียนบทกวี, เขียนบท, ปรากฏตัวในภาพยนตร์ และกำกับละคร และเขายังเป็นบรรณาธิการให้วารสารศิลปะ "LEF" และสร้างโปสเตอร์ Agitprop เพื่อสนับสนุนพรรคคอมมิวนิสต์ในช่วงสงครามกลางเมืองรัสเซีย แม้ว่าผลงานของมายาคอฟสกีจะแสดงถึงการสนับสนุนอุดมการณ์และความรักชาติอย่างต่อเนื่องสำหรับอุดมการณ์ของพรรคคอมมิวนิสต์และชื่นชมวลาดีมีร์ เลนินอย่างเข้มแข็ง ความสัมพันธ์ของมายาคอฟสกีกับรัฐโซเวียตนั้นซับซ้อนและมักจะสับสนวุ่นวาย มายาคอฟสกีมักจะพบว่าตัวเองกำลังเผชิญหน้ากับการเพิ่มการมีส่วนร่วมของรัฐโซเวียตในการตรวจพิจารณาทางวัฒนธรรม และการพัฒนาหลักการของรัฐเกี่ยวกับสัจนิยมสังคมนิยม ผลงานที่มีการวิจารณ์หรือเสียดสีในแง่มุมของระบบโซเวียตเช่นบทกวี "Talking With the Taxman About Poetry" (1926), และบทละครอย่าง "The Bedbug" (1929) และ"The Bathhouse" (1929) ได้พบกับความรังเกียจโดยรัฐโซเวียตและสถาบันวรรณกรรม
ในปี 1930 มายาคอฟสกีได้กระทำอัตวินิบาตกรรม แม้หลังจากการตายของเขาความสัมพันธ์ของเขากับรัฐโซเวียตยังคงไม่มั่นคง แม้ว่าก่อนหน้านี้ มายาคอฟสกีถูกวิพากษ์วิจารณ์อย่างรุนแรงจากหน่วยงานของรัฐโซเวียตเช่นสมาคมนักเขียนกรรมมาชีพรัสเซีย (RAPP) โจเซฟ สตาลินได้ยกย่องมายาคอฟสกีหลังมรณะกรรมว่า "เป็นกวีที่ดีที่สุดและมีพรสวรรค์ที่สุดของยุคโซเวียตของเรา"